google/wiki40b huggingface dataset:
Heterokromi

Heterokromi (gammelgresk: ἕτερος, héteros, «forskjellig» + χρώμα, chróma, «farge») eller irisheterokromi er en medisinsk tilstand som innebærer at en person har ulik farge på øynene (fullstendig heterokromi) eller innslag av en annen øyenfarge i samme iris (partiell eller sektoriell heterokromi). Andre deler av kroppen kan også være utsatt for heterokromi. Håret eller huden er de mest vanlige stedene. Det vil si at deler av håret har en annen farge enn resten av håret, eller at noe av huden på ett sted av kroppen er mørkere enn huden på andre steder på kroppen. Det skyldes å være arvelig, eller skjedd via genetisk mosaikisme, kimære, sykdom eller skade.

Klassifisering

Heterokromi er klassifisert etter enten gener eller ervervet. Selv om det er en forskjell mellom heterokromi som påvirker hele øyet og heterokromi som påvirker deler av øyet, er det som oftest klassifisert som enten genetikk, eller ervervet, som også nevner om irisen eller deler av irisen er mørkere eller lysere. De fleste saker med heterokromi går på arv, forårsaket av en sykdom eller et syndrom, eller grunnet en skade. Noen ganger forandrer et øye farge etter sykdommer eller skader.

I andre organismer

Selv om det er sjeldent sett i mennesker, er komplett heterokromi oftere observert i andre arter, der det nesten alltid involverer et blått øye. Det blå øyet skjer inne i en hvitt flekk, der det ikke finnes melanin i huden eller håret. Disse artene inkluderer katt, spesielt raser som tyrkisk van og tyrkisk angora. Disse kattene er hvite, med et normalt øye og et blått øye. Blant hunder, er komplett heterokromi sett ofte i sibirsk husky og et par andre raser. Hester med komplett heterokromi har et brunt øye og et hvitt, grått, eller blått øye - komplett heterokromi er vanligst blant hester med pinto farge. Komplett heterokromi finnes også blant kyr og hos vannbøffel. Det kan også bli sett på ildere med et syndrom kalt Waardenburg syndrom, selv om det er vanskelig å se ettersom øyefargen ofte er en mørk blåfarge.
Objekt vektor celle

Objekt vektor celle er en type nervecelle som finnes hos mange arter, og som brukes for objektrepresentasjon under romlig navigasjon.
Edøya

Edøya er ei øy i Smøla kommune i Møre og Romsdal. Edøya spilte en viktig politisk rolle i vikingtida. Øya har et areal på 7,56 km², og hadde 56 innbyggere i 2001.
Det høyeste punktet er, Storvarden på 41 moh. Den har fergeforbindelse med Sandvika på Tustna. Hurtigbåtanløp daglig; strekningen Kristiansund til Trondheim. Øya har bruforbindelse med Kuli mot nord/nordvest og videre med Rossvolløya og Smøla.
Hormiinae

Levevis

De er parasitoider som angriper larver av sommerfugler og biller, sjeldnere tovinger og årevinger.
Lukkeleg vaking

Lukkeleg vaking er et musikkalbum med Tindra, utgitt i 2006.
Bent Patey

Musikerkarriere

Patey har bidratt på over 40 plateinnspillinger for andre artister, og har også alltid hatt sitt eget prosjekt, med egne låter og varierende besetninger.

Lotus

I 1970-årene hadde han en jazzgruppe, Lotus. Denne gruppen ble nominert i gruppen «Årets jazzrockplate» under Spellemannprisen 1979.

Patey's Pipe

Tidlig i 1980-årene turnerte han i Norge med sitt band Patey's Pipe, sammen med keyboardist Brynjulf Blix, bassist Geir Holmsen og trommeslager Bjørn Jenssen.

Soloalbum

I 1982 kom det første soloalbumet, Ocean Front Walk (EMI), og Patey ble nominert til årets komponist i gruppen «Bransjepris som produsent/opphavsmann/arrangør» under Spellemannprisen 1983. 14 musikere var med på den plata, og blant dem sangerne Terry McCullough, Sidsel Endresen og Lynni Treekrem, saksofonistene Sigurd Køhn, Arne Frang og Morten Halle, trombonisten Torbjørn Sunde og trommeslager Jon Christensen. Tre år senere kom plata Bang 85, med blant andre Håkon Iversen på vokal, Brynjulf Blix på keyboards, Øivind Madsen bass, og Paolo Vinaccia på trommer.

USA

I 1986 flyttet Patey til Venice Beach, Los Angeles, og fortsatte med Patey's Pipe, med amerikansk besetning. I USA skrev Patey mange musikerportretter for norske publikasjoner. Blant intervjuobjektene var The Grateful Dead, The Beach Boys, Jimmy Smith, Larry Carlton, Abraham Laboriel og Robben Ford.

Tilbake i Norge

Da han vendte tilbake til Oslo syv år etter sin første soloplate, Ocean Front Walk, gikk han i gang med platen Seven Years sammen med keyboardistene Brynjulf Blix og Per Kolstad, bassist Øivind Madsen og trommeslager Rune Arnesen.

Bryggerigangen Bluesband

Patey var også med å starte Bryggerigangen Bluesband i 1978, og i forbindelse med gruppas 20-årsjubileum, ble LP-platen Blått Brygg fra 1979 relansert på CD på Notodden Bluesfestival i 1999. I Blues Music Club ble platen kåret til Månedens klassiker, noe som førte til at Blått Brygg, til tross for sin alder, ble landets 3. mest solgte bluesplate i 2000.

Senere tid

Siden 1990-årene har Patey gjort mange featureintervjuer med artister i Norge for bladet Musikkpraksis. I tillegg har han skrevet en rekke avisartikler og kronikker med i hovedsak kulturpolitisk innhold. Han gav ut As years pass by i 2009. Patey's Pipe spiller fortsatt på klubber og festivaler.
Vestens mystikk

Vestens mystikk er en bok i Bokklubbens serie Verdens Hellige Skrifter, redigert av Jan-Erik Ebbestad Hansen og utgitt i 2005. Boken inneholder et utvalg tekster innenfor kristen mystikk fra ca år 1200 til 1600-tallet, både fra katolsk og protestantisk kristendom.
Mystikk, og kristen mystikk, kan enkelt sagt defineres som den enkeltes møte og forening med den personlige guddommen, og altså som en subjektiv religiøs erfaring, med et preg av innvielse.
Eiesfjorden

Eiesfjorden er en arm av Fuglsetfjorden på sørsida av Sognefjorden i Høyanger kommune i Sogn og Fjordane. Den er 1,8 kilometer lang og går sørøstover til Søreidet. Fjorden har innløp mellom Kroppa i sør og Eidesberget i nord og er omgitt av fjellene Seglet (751 moh) på nordsida og Kroppefjellet (686 moh) på sørsida. Fra Søreidet kommer ei 150 meter lang elv fra Øystrebovatnet, som strekker seg 3,5 kilometer videre innover og kan regnes som en fortsettelse av Eiesfjorden.
Fv92 går langs de indre delene av fjorden gjennom Søreidet.
Toyama Shinko kraftverk

Toyama Shinko kraftverk er et varmekraftverk ved innløpet til Toyamabukta i prefekturet Toyama i Japan. Installert produksjonseffekt er 2700 MW. Operatør er Hokuriku Electric Power Co Ltd, mens Sumitomo aluminiumsverk er deleier i to av blokkene (2 x 350 MW olje- og kullfyrt), mens enhet 3-4 er utelukkende oljefyrte (2 x 500 MW).
Anlegget ble utbygd omkring årene 1970–1981. Brenselkilden er kull, fyringsolje og råolje.
Fuka Nagano

Landslaget

Fuka Nagano spilte én landskamp for Japans kvinnelandslag.
A Reality Tour: Norwegian Wood (2004)

A Reality Tour-konserten til David Bowie under Norwegian Wood den 18. juni 2004 vil bli husket som en av hans beste konserter i Norge. Den vil også bli husket for episoden hvor en publikummer kastet en kjærlighet på pinne opp på scenen hvor den traff Bowie i øyet og for at Bowie to konserter senere i Praha i Tsjekkia måtte avbryte konserten på grunn av hjerteproblemer. Bowie fortsatte turneen to dager senere i Scheeßel, Tyskland – men måtte så avbryte og etter hvert opereres.
Dette var den andre av to konserter i Norge. Den første ble holdt dagen før på Koengen i Bergen.

Om turneen

A Reality Tour startet i Forum i København den 7. oktober 2003 og ble avsluttet på Hurricane Festival Scheeßel i Tyskland 25. juni 2004. I denne perioden ble det gjennomført 111 konserter over hele verden. Turneen startet i Europa (oktober-november), fortsatte i USA og Canada (desember – februar), videre til Australia og Asia (februar – mars) før man vendte tilbake til USA og Canada (april – juni) og avsluttet med festivaler i Europa sommeren 2004.
Bowie besøkte Norge tre ganger under turneen. I Oslo Spektrum 12. oktober 2003, I Koengen, Bergen 17. juni 2004 og på Norwegian Wood 18. juni 2004. Til sammen hadde de norske konsertene om lag 29 000 tilskuere til sammen.

Oppslutning

7 500 tilskuere var tilstede under David Bowie konserten i Frognerbadet.

Oppvarming

Svenskbergenske Karin Park varmet opp i Frognerbadet.

Anmeldelser

Panorama  link

- Totalt leverte David Bowie og hans band hele 26 låter fremfor et smekkfullt Norwegian Wood, og med unntak av det forhatte og forhåpentlig litt pinlig berørte individet som kastet greier på idolets øye, er det høyst tvilsomt at en eneste sjel gikk skuffet hjem fra Frognerparken denne våte, men likevel svært så triumferende fredagskvelden for den historiske briten, skriver Panorma.no etter konserten.
Guercino

Biografi

Guercino ble født i Cento, en landsby mellom Bologna og Ferrara.  17 år gammel ble han tilknyttet Benedetto Gennari, en maler fra Bolognaskolen. Innen 1615 flyttet han til Bologna, hvor hans verker ble rost av en eldre Ludovico Carracci. Han malte to store malerier, «Elias mates av ravner» og «Samson pågrepet av filistere», hvor maleriene ser ut til å være en skarp naturalistisk stil i Caravaggio-manér, selv om det er usannsynlig at han har sett noen av Caravaggios verker. Maleriene ble utført for kardinal Serra, pavelig legat i Ferrara. 
«Et in Arcadia ego» ble malt i 1618, samtidig med «Flåingen av Marsyas» i Palazzo Pitti. Han påsto ofte selv at hans stil var påvirket av et maleri av Annibale Carracci i Cento. Noen av hans senere verker synes heller å ligne hans store samtidige Guido Renis manér og er malt lysere og klarere. Guercino ble aktet høyt i sin samtid.
I «Sankt Petronellas begravning og mottagning i himmelen» (1621-1622), også utført i Roma, overgav Guercino sin kraftfulle manér fra «Aurora»-fresken for den type klassisisme som Annibale Carracci representerte. Styrken og originaliteten i Guercinos verk ble merkbart forsømt ettersom han ble dratt inn i motreformasjonens strenge bildeprogram. På denne tiden utførte han en rad altertavler.
Ved Renis død i 1642 overtok Guercino hans verksted i Bologna. I det kongelige biblioteket i Windsor finnes den største samlingen av Guercinos tegninger.Han ble anbefalt av marki Enzo Bentivoglio til den bolognesiske pave Gregorius XV. Hans to år (1621–23) i Roma var produktive. Fra dette oppholdet ble freskene Aurora i kasinoet i Villa Ludovisi og taket i San Crisogono (1622). 
Tidlig utøvde Carracci-akademiet, Caravaggio og Bolognaskolen en viktig innflytelse på Guercinos utvikling. Mellom årene 1616 og 1621 skapte han, i noen merkelige alteroppsatser, en koloristisk, malerisk stil som kulminerte i «Aurora». Dette treffende, illusjonistiske maleriet ble et forbilde for mange takmalerier under barokken og innbyder til en interessant jevnførelse med Guido Renis mer beherskede behandling av samme motiv (1613) i Casino Rospigliosi-Pallavicini i Roma.

Arv

Guercinos bror, Paolo Antonio (født 16. mai 1603) var én assistent. Guercinos tallrike elever eller malere påvirket av Guercino innbefattet: Lorenzo Bergonzini, Sebastiano Bombelli, Giuseppe Bonati, Bartolomeo Caravaglio, brødrene Giovanni Battista og Benedetto Gennari, så vel som Benedettos sønner, Ercole og Bartolommeo, og barnebarn, Cesare Gennari, Sebastiano Ghezzi, Fulgenzio Mondini, Paolo Antonio Paderna, Francesco Paglia, Cesare Pronti, Luigi Quaini, Luigi Pellegrini Scaramuccia og Cristoforo Serra. Den britiske maleren Matthew Loves (eller Lowes) ble undervist av Guercino.
Ålesund (tettsted)

Administrativ inndeling

Da Ålesund fikk ladestadsretter i 1793 ble dette avgrenset til området mellom Kipervika og Hellen. I 1824 byen utvidet til hele Aspøya og Steinvågneset i vest til Aksla i øst. I 1875 ble byen utvidet til en linje tvers over Nørvøya ved Borgundvegen 141. I 1923 ble grensen flyttet lengre inn på Nørvøya omtrent til Nørvasundet og Borgundgavlen, og utover Heissa (Hessa).
Borgund kommune ble opprettet i 1837 og delt i 1849 da Skodje ble egen kommune. I 1908 ble Giske kommune skilt ut fra Borgund. Borgund omfattet Sula, Ellingsøya, mesteparten av Nørvøya (til 1923), deler av Hessa (til 1923) og vestre del av Oksnøya. Grytastranda, Gamlem og Søvik nord for Ellingsøya var også del av Borgund til 1968.
Daværende Ålesund kommune ble slått sammen med Borgund kommune i 1968. Borgund omfattet også Sula og deler av Haram kommune (fastlandet på nordsiden av Grytafjorden), og var den mest folkerike kommunen i Møre og Romsdal. Sula ble skilt ut som egen kommune i 1977. 
Ålesund kommune skal etter planen slås sammen med Haram, Sandøy, Skodje og Ørskog til ny storkommune fra 2020. Sula er ikke med i denne planen.
Paraphileurus ventricosus

Utseende

En nokså liten, kraftig, jevnbred, blankt svart hornbille. Hannen har to korte horn i pannen. Pronotum er svært kraftig punktert bortsett fra et blankt felt på hver side av midtlinjen i bakre del. Det mangler en tydelig midtfure. Dekkvingene har punkrader av svært grove punkter, på grunn av den grove punkteringen virker de knudrete.

Levevis

Larvene utvikler seg under barken på døde trær, mest løvtrær. De ser ut til å leve mest av andre insekter og vokser raskt, utviklingen tar ca. 4 måneder.
De voksne billene er aktive rovdyr som dreper og spiser andre insekter, men de spiser trolig også en del frukt. De kan leve opptil tre år som voksne.

Utbredelse

Arten er utbredt i Fransk Guyana.
Haiku (operativsystem)

Haiku er navnet på et nytt, fritt operativsystem. Målet med Haiku er å skape en klone av operativsystemet BeOS. Haiku vil være både binærkompatibelt og kildekodekompatibelt med BeOS. Dette vil si at programmer kompilert for BeOS vil kunne kjøre på Haiku i tillegg til at BeOS-programmer skal kunne kompileres på Haiku uten endringer. Bakgrunnen for denne kompatibiliteten er å sikre et så stort programvarebibliotek som mulig for Haiku.
Prosjektet ble opprettet i 2001 etter at Be stoppet all utvikling av BeOS og solgte all kildekode og rettigheter til Palm. Den 14. september 2009 slapp prosjektet den første offisielle testutgaven av operativsystemet, versjon R1/Alpha 1. 
Haiku het tidligere OpenBeOS, men byttet navn i 2004. Navnebyttet kom for å forhindre muligheten for søksmål fra Palm, som eier rettigheten til varemerket BeOS. Det nåværende navnet kommer fra de japanske poesiformen haiku. Navnet ble valgt etter en avstemning, noe av bakgrunnen for navnevalget var at nettleseren til BeOS presenterte feilmeldinger som haiku-dikt.
Lesogorskij

Lesogorskij (russ.: Лесогорский, finsk: Jääski, eldre svensk: Jääskis) er et tettsted i Vyborg rajon i Leningrad oblast, Russland. Tettstedet ligger ved elven Vuoksen på Det karelske nes. Navnet Lesogorskij ble tildelt i 1948. Lesogorskij hadde 3 004 innbyggere i 2002.
Før 1944 var Jääski en finsk kommune i Viborgs län. Antall innbyggere i kommunen var 20 879 i 1939. Gjennom grensetrekningen  i 1944 ble 85 % av landarealet i Jääski avstått til Russland, herunder den viktige indistribyen Enso. Skogindustribedriften Enso-Gutzeit Oy flyttet fra Enso i forbindelse med evakueringen.
De områder av Jääski som ikke ble avstått til Russland, ble i 1948 innlemmet i kommunene Joutseno, Ruokolax og Imatra.
Western Mail

Western Mail er en dagsavis i Cardiff i Wales. Den ble etablert i 1869 og hadde i 2015 et opplag på 16754. Søndagsavisen kalles Wales on Sunday. Den har minst to sider på walisisk, ellers publiseres avisen på engelsk. Western Mail eies av Storbritannias største avisselskap, Trinity Mirror, men har blitt forbundet med kullindustrien i Wales, da avisen i sin tid ble etablert av folk med nær tilknytning til denne.
I 1950-årene, mens han studerte i Storbritannia, jobbet den senere redaktøren av Daily Dispatch i Sør-Afrika, Donald Woods, i Western Mail.
Friidrett under Sommer-OL 2004 – 100 meter hekk kvinner

Resultater

Fra de fem forsøksheatene gikk de to første i hvert heat og de seks beste tidene ellers videre til semifinalene.

Fra de to semifinalene gikk de fire første fra hvert heat til finalen.
Alle tider vises i sekunder.
Q automatisk kvalifisert.
q en av de beste tidene ellers.

DNS startet ikke.

DNF kom ikke i mål.

OR markerer olympisk rekord.

NR markerer nasjonsrekord.

PB markerer personlig rekord.

SB markerer beste resultat under sesongen.

DSQ markerer diskvalifisert eller utesluttet.
Sammen

Handling

En lykkelig norsk familie bestående av far, mor og sønn er på ferietur med bil. Deres lystige ferietur får imidlertid en brå slutt da moren dør i en bilulykke. Uten moren, som har vært bindeleddet for den lille familien, blir alt som å starte på nytt. Resten av filmen omhandler hvordan far og sønn takler hverdagen og sorgen etter at moren døde. Faren tar tapet særlig tungt og får etterhvert store vansker med å tilpasse seg den nye situasjonen. I ren desperasjon gir han opp sønnen og melder seg ut av sine omgivelser med et sterkt ønske om selv å dø. Sønnen nekter imidlertid å gi opp troen på at de atter kan bli en familie og må kjempe en tapper kamp for å få faren tilbake til livet.

Priser og Nominasjoner

Sammen mottok en 'Special Mention' av juryen til the Kutxa-New Directors Award under San Sebastian Filmfestival 2009
Filmen mottok prisen 'the Church of Iceland award' under Reykjavik Internationale Filmfestival 2009. 
Sammen ble også nominert til 'Bronshästen' under Stockholm Internationale Filmfestival 2009

Om filmen

Dette er Matias Armand Jordal spillefilmdebut, både som regissør og manusforfatter.

Filmanmelderne

Filmen fikk til dels god kritikk. FilmMagasinet skrev at «Sammen er en av 2009s beste norske filmer.» 
Bergens Tidende skrev at filmen «viser til fulle hvor godt det kan gå når filmskaperen har noe viktig å melde og tør å gå inn i det dypt alvorlige og menneskelige, uten å ty til fiksfakserier og forsterkende melodrama», og ga den terningkast fem. 
Natt&Dag skrev «filmen er god fordi den skaper et troverdig bilde av stemningen i et hus i sorg, hjulpet frem av knallgodt skuespill fra de sentrale aktørene. Og dårlig fordi dette huset ikke er særlig nennsomt valgt». Aftenposten ved Per Haddal mente at «bedre styringsdisiplin ville ha bragt filmen over en del skjær i sjøen» og ga filmen terningkast tre.
Spinipochira

Utseende

En middelsstor (ca. 10 millimeter), slank, mørkbrun trebukk, oversiden med korte, oppstående hår. Antennene er omtrent en tredjedel lengre enn kroppen. Pronotum er bredere enn langt, med en liten tann litt bak midten av hver sidekant. Dekkvingene er smale med vage, opphøyde lengderibber.

Levevis

Larvene inne i små greiner og kvister.

Utbredelse

Arten lever på Molukkene.
Scott Taggart

Hibernian

Han fikk sin førstelagsdebut som innbytter mot Hamilton den 7. mai 2011.

Ayr United

Taggart var på utlån til Ayr United i skotsk andredivisjon (nivå 3 i skotsk fotball) i løpet av høsten 2010, og han spilte seks ligakamper for laget fra Sørvest-Skottland.
Synkronsvømming under Panamerikanske leker 1979

Synkronsvømming under Panamerikanske leker 1979 ble arrangert i San Juan i Puerto Rico fra 1. til 15. juli 1979. Det var femte gangen som synkronsvømming var med i de Panamerikanske leker. Det var tre øvelser, alle kun for damer, solo, duett og lagkonkurranse. Canada ble beste nasjon med to gullmedaljer foran USA med en.
Cercopithecinae

Beskrivelse

Cercopithecinae skiller seg fra bladaper (Colobinae) gjennom at artene generelt er fysisk større og kraftigere, og gjennom at de fleste er altetere. Noen få er imidlertid primært fruktetere. Maten varierer og består blant annet av frukt, blader, skudd og knopper, frø, sopp, og ulike insekter, edderkopper og små virveldyr. Alle artene har velutviklede hjørnetenner og tomler, og karakteristiske kinnposer (av lat. Saccus paraoralis) som de midlertidig kan gjemme vekk og oppbevare mat i. De trelevende artene (Cercopithecini) har lang hale og er fysisk lette og slanke (spinkelt bygget) enn de terrestriske (Papionini), som i noen tilfeller mangler hale. Alle artene er sosiale og viser dessuten tydelig kjønnsdimorfisme, i det hannene gjerne er både betydelig større og mer aggressiv enn hunnene.
Artene i denne gruppen finnes både i Asia og Afrika, og én art lever dessuten i den britiske kronkolonien Gibraltar. Der residerer berberape (Macaca sylvanus) på Gibraltarklippen, til både glede og forargelse for publikum. Apene er nemlig notoriske kjeltringer.
Habitatet varierer, fra halvørken til eviggrønn tropisk regnskog.
Særkullsbarn

Særkullsbarn er barn til den ene parten i et ekteskap. Særkullsbarn er dermed bare livsarving til den ene parten.
Som regel kan gjenlevende ektefelle opprette uskifte, men hvis første avdøde hadde særkullsbarn så kan disse kreve umiddelbart skifte.
AIDAS

AIDAS er et uttrykk innenfor reklamebransjen. AIDAS står for oppmerksomhet (attention), interesse (interest), ønske (desire), handling (action) og tilfredsstillelse (satisfaction) og brukes av reklamemakere for å lage reklame som appellerer og bidrar til salg.
Kvåle stadion

Kvåle stadion er en fotballbane i Sogndal med naturgres, friidrettsanlegg med kunststoffdekke, oppmerking til tennis, volleyball, badminton og basketball. Et tribunebygg som blir disponert av Sognahallen, inneholder en gymsal på 20x11 meter, garderober og utleielokaler. Anlegget er ett sameie mellom Sogndal IL og Sogndal kommune
100% Kikki

100% Kikki er et samlealbum med Kikki Danielsson, utgitt i 2001.
Homogenes

Utseende

Middelsstore, avlange trebukker, farget i oransje og svart. Pronotum er mer eller mindre rødlig. Antennene er tynne og lengre enn kroppen hos hannene, kortere enn kroppen hos hunnene. Pronotum har rundede sider, dekkvingene er parallellsidige med et par blanke, opphøyde lengderibber.

Utbredelse

Slekten er utbredt i Brasil, Fransk Guyana og Peru.
Aldborough Hatch

Stedsnavnet

Stedsnavnet er sannsynligvis avledet av en familie ved navn Alborgh eller Albourgh som bodde på herregodset i middelalderen, og som er omtalt i nedtegnelser fra 1300- og 1400-tallet. Hatch er avledet fra det angelsaksiske ordet hæcc, «åpning, luke, port». Det var opprinnelig en port som ga adgang til skogen Hainault Forest.
I Give It a Year

Handling

Det nygifte paret Nat (Rose Byrne) og Josh (Rafe Spall) er svært lykkelige til tross for deres vidt forskjellige personligheter. Imidlertid er venner og familie på begge sider langt fra overbevist om at de kan vare. Deres første bryllupsdag nærmer seg, men spørsmålet er om de kan vare - særlig når svært attraktive alternativer kommer på banen.
Polartorsk

Beskrivelse

Polartorsken kan bli inntil 50 cm lang, men er sjelden over 30 cm. Den er litt slankere enn torsken og har underbitt. Den har tre ryggfinner, den første har 10-16 bløtstråler, den andre 12-17 bløtstråler og den tredje har 16-24 bløtstråler. Første gattfinne har 13-21 bløtstråler og andre gattfinne har 17-23 bløtstråler. Bukfinnene er lange og når bak til gattåpningen. Polartorsken er brunlig på ryggen og sølvfarget på sidene og buken. Individene er mindre og vokser saktere ved Svalbard, enn i det østlige Barentshavet.
Polartorsken utvikler seg fra egg og yngel i lommer og hulrom under havisen om våren, og utover sommeren beveger den seg ned mot 15-80 meters dyp. Med alderen går individene stadig dypere etter som de blir større. Voksne individer beiter både semipelagisk og helt ned til havbunnen.
Energihotellet

Energihotellet er et lite hotell som ligger på Nesflaten i Suldal kommune, Rogaland.
Hotellet var tidligere «messen» til Norsk Hydros kraftstasjon på Nesflaten. Anlegget inklusive hotellet ble tegnet av Geir Grung og Georg Greve på 60-tallet.
I 2007 ble anlegget kåret av en jury på oppdrag av Morgenbladet til et av de ti viktigste byggene i etterkrigstiden. I 2011 kåret også Dagbladet anlegget til ett av Norges ti viktigste offisielle bygg. Hotellet har fokus på mat, kultur og kraft. Den unike arkitekturen til Energihotellet og Røldal-Suldal kraft ført til bl.a omtale i det anerkjente designmagasinet Wallpaper (des 09). Energihotellet avholder også en årlig operafest.